
Hanke “Toimetulekukolitus töötutele ja koondamisteate saanud töötajatele” avatud pakkumismenetlusena lõpetamine ja hanke algatamine lihtmenetlusena.

1. ASJAOLUD JA MENETLUSE KÄIK

Euroopa Sotsiaalfondist toetust saanud Narva linnavalitsuse projekt “Narva ettevõtete (s.h. Kreenholmi Valduse AS) koondamisteate saanud töötajate ja töötute tööturule integreerimine erinevate tööhõivemeetmete toel. I etapp” näeb ette Toimetulekukoolituse töötutele ja koondamisteate saanud töötajatele teenuse ostmist. Projekti eelarves on selleks eesmärgiks ette nähtud 1 728 000 krooni.

Narva Linnavalitsuse 28.06.2007.a korraldusega nr 868-k väljakuulutatud hanke tulemusel ei olnud esitatud tähtaegselt ühtegi pakkumist. Linnavalitsuse riigihanke komisjon oma 23.07.2007.a kell 15:05 toimunud istungil tegi Narva Linnavalitsusele ettepaneku lõpetada hankemenetlus Riigihangete seaduse § 29 lõike 3 punkti 5 alusel. 

Samaaegselt arvestades osutatavate teenuste iseloomu ja lähtudes Riigihangete seaduse § 19 lõikest 1 tegi riigihanke komisjon ettepaneku korraldada nimetatud hanget uuesti lihtsustatud menetlusena eesmärgiga kinni pidada projekti ajagraafikust. Riigihangete seaduse § 19 lõike 1 kohaselt hankija ei ole kohustatud korraldama Riigihangete seaduses sätestatud korras hankemenetlust teenuste hankelepingu sõlmimisel, mille eeldatavast maksumusest rohkem kui 50 protsenti moodustavad Riigihangete seaduse lisa 2 osas B nimetatud teenused. Hanke “Toimetulekukolitus töötutele ja koondamisteate saanud töötajatele” raames osutatavate teenuste maksumusest rohkem kui 50 protsenti moodustavad haridus- ja kutseõppeteenused, millised on nimetatud Riigihangete seaduse lisa 2 osas B.

Lähtudes eeltoodud asjaoludest ning arvestades projekti ajalisi piiranguid ja vajadust korraldada koondatavate inimeste väljaõpet nii kiiresti kui võimalik, on otstarbekas volitada Narva Linna Arenduse ja Ökonoomika Amet läbi viia hankemenetlus “Toimetulekukolitus töötutele ja koondamisteate saanud töötajatele” lihtsustatud korras.

2. ÕIGUSLIKUD JÄRELDUSED

Riigihangete seaduse § 29 lõike 3 punkti 5 kohaselt hankemenetlus lõpeb pakkumuste või hankemenetluses osalemise taotluste esitamata jätmisega selleks käesolevas seaduses sätestatud korras ettenähtud tähtaja jooksul.
Riigihangete seaduse § 19 lõike 1 kohaselt hankija ei ole kohustatud korraldama Riigihangete seaduses sätestatud korras hankemenetlust teenuste hankelepingu sõlmimisel, mille eeldatavast maksumusest rohkem kui 50 protsenti moodustavad Riigihangete seaduse lisa 2 osas B nimetatud teenused. Hanke “Toimetulekukolitus töötutele ja koondamisteate saanud töötajatele” raames osutatavate teenuste maksumusest rohkem kui 50 protsenti moodustavad haridus- ja kutseõppeteenused, millised on nimetatud Riigihangete seaduse lisa 2 osas B.

Vastavalt Kohaliku omavalitsuse korralduse seaduse § 30 lõike 1 punktile 3 “Linnavalitsus lahendab ja korraldab kohaliku elu küsimusi, mis ei kuulu volikogu pädevusse”. Lihtsustatud korras hankemenetlust korraldab hankija, ehk Linnavalitsus. 

3. OTSUS

 
3.1. Lõpetada hankemenetlus “Toimetulekukolitus töötutele ja koondamisteate saanud töötajatele” Riigihangete seaduse § 29 lõike 3 punkti 5 alusel pakkumuste  esitamata jätmise tõttu.

3.2. Viia läbi uus hankemenetlus “Toimetulekukolitus töötutele ja koondamisteate saanud töötajatele” lihtsustatud korras Riigihangete seaduse § 19 lõike 1 alusel.

3.3. Volitada hanget läbi viima Narva Linna Arenduse ja Ökonoomika Ametit ning määrata hanke eest vastutavaks isikuks direktor Georgi Ignatov.
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

